एंटीगुआ. वेस्ट इंडीज क्रिकेट बोर्ड (डब्ल्यूआईसीबी) 2014 में विवादास्पद तरीके से बीच में रद्द कर दिए गए भारतीय दौरे को पूरा करना चाहता है। वेस्ट इंडीज क्रिकेट बोर्ड ने कहा कि यदि उनकी प्लेयर एसोसिएशन तैयार है तो वह 2016 में भारत की मेजबानी करना चाहेगा।
ये है पूरा मामला
* बता दें कि वेस्ट इंडीज क्रिकेट टीम ने अपने बोर्ड के साथ विवाद के कारण पिछले साल अक्टूबर में भारत का दौरा बीच में ही रद्द कर दिया था जिससे बीसीसीआई हैरान थी।
* कैरेबियाई टीम के फैसले के कारण बीसीसीआई को आनन फानन में श्रीलंका को वनडे सीरीज खेलने के लिए बुलाना पड़ा था।
* वेस्ट इंडीज क्रिकेट बोर्ड ने अपने खिलाड़ियों के व्यवहार के लिए बीसीसीआई से माफी मांग ली थी और अब वह उस दौरे को पूरा करना चाहता है।
* इस संबंध में WICB अध्यक्ष डेव कैमरन की बीसीसीआई प्रेसिडेंट शशांक मनोहर के साथ बातचीत हुई है। उनके अनुसार वेस्ट इंडीज 2016 में भारत की मेजबानी करना चाहता है।
डब्ल्यूआईसीबी ने कहा, ‘अक्टूबर 2014 में समय से पहले खत्म हुए टूर को बाद की तारीखों में पूरा करने के लिए यह समझौता डब्ल्यूआईसीबी और खिलाड़ी संघ की संयुक्त प्रतिबद्धता का विषय है।’ कैमरन ने हालांकि उम्मीद जताई कि इस बार श्रृंखला बिना किसी परेशानी के पूरी होगी।
hin_Deva hin_Deva hin_Deva awa_Deva hin_Deva hin_Deva hin_Deva